Denise Richards

Denisė Ričards (, g. 1971 m. vasario 17 d. Dauners Grove, Ilinojus) – amerikiečių aktorė ir buvęs modelis.

 Biografija 
Ričards gimė Ilinojaus valstijoje, Dauners Grove, Joni Lee ir Irv Richards šeimoje, joje taip pat augo sesuo Michelle.

1989 m. ji baigė El Camino High School mokyklą Kalifornijoje.

Karjeros pradžioje D. Ričards vaidino mažo biudžeto filmuose arba pasirodydavo serialuose („Pagaliau skambutis“, „Vedęs ir turi vaikų“, „Beverly Hills, 90210“, „Seinfeldas“, „Luiza ir Klarkas“, „Melrouzas“). Pirmasis vaidmuo plačiai kino teatruose demonstruotame filme tapo 1997 m. režisieriaus Paul Verhoeven fantastinė juosta „Erdvėlaivio kariai“, sulaukusi didelio populiarumo ir finansinės sėkmės, o D. Ričards gavo pirmąjį apdovanojimą („Blockbuster Entertainment Award“ kaip geriausia nauja aktorė).

1998 m. ji pasirodė grupės „Blues Traveler“ dinos „Canadian Rose“ vaizdo klipe ir sukūrė puikiai įvertintą vaidmenį erotiniame trileryje „Wild Things“.

1999 m. D. Ričards pasirodė bondiados filme „Viso pasaulio negana“, kuriame sukūrė mokslininkės Christmas Jones vaidmenį, dėl kurio sulaukė gausios kritikos, neva aktorė buvo jam visiškai netinkama.www.washingtonpost.com  D. Ričards pelnė „Auksinės avietės“ apdovanojimą, o žurnalas „Entertainment Weekly“ 2008 m. ją paskelbė viena blogiausių visų laikų Bondo merginų.www.ew.com 

1999 m. ji kartu su Kirsten Dunst pasirodė filme „Drop Dead Gorgeous“, o 2001 m. nusifilmavo vienoje iš televizijos serialo „Draugai“ serijų.

Kiti jos žymesni pasirodymai filmuose „Valentine“ (2001 m.), „Pats baisiausias filmas 3“ (2003) ir „Edmond“ (2005). 2008–09 m. kanalas „E!“ rodė realybės šou „Denise Richards: It‘s Complicated“, o 2010–11 m. ji nuolat filmavosi komiškame seriale „Blue Mountain State“.

 Asmeninis gyvenimas 
2000 m., filmuojant juostą „Good Advice“, D. Ričars susipažino su kolega aktoriumi Čarliu Šynu, su kuriuo artimus santykius užmezgė 2001 m. gruodį, sudalyvavusi Č. Šyno vedamame televizijos šou „Spin City“. 2002 m. birželį jie susituokė ir vėliau susilaukė 2 dukterų: Sam J. Sheen (g. 2004) ir Lola Rose Sheen (g. 2005).www.people.com   Vis dėlto jų ryšys nutrūko 2005 m. pavasarį, D. Ričards laukiantis antrosios dukros, o teisiškai buvo įformintas 2006 m.www.thesokinggun.com 

Nors viena iš skyrybų priežasčių D. Ričards nurodė Č. Šyno mėginimą ją nužudyti, o 2008 m. teisme kovojo dėl teisės dukteris filmuoti savo televizijos šou „Denise Richards: It‘s Complicated“, vėliau jiedu susitaikė ir stengėsi kartu rūpintis vaikais. 2012 ir 2013 m. ji rūpinosi Šyno ir jo trečiosios žmonos Brooke Mueller dviem sūnumis, kuomet šiems dėl narkotikų vartojimo laikinai buvo apribotos tėvystės teisės.www.usmagazine.com

2011 m. D. Ričards įvaikino dar vieną mergaitę, Eloise Joni.

1990 m., būdama 19, ji pasidarė krūtų didinimo operaciją, tačiau gydytojas įdėjo didesnius nei buvo prašyta implantuos. Analogiška situacija pasikartojo 1998 m., kuomet D. Ričards, rengdamasi filmui „Wild Things“, dar kartą didino krūtinę.

2004 m. ji pozavo aktams žurnalui „Playboy“.

 Apdovanojimai ir nominacijos 

 Kino apdovanojimai 
MetaiApdovanojimasApdovanojimų kategorijaFilmasRezultatas 1998 Blockbuster Entertainment Awards Geriausia nauja aktorė Erdvėlaivio kariai  1999 MTV kino apdovanojimai Geriausias bučinys  <small> su Matt Dillon ir Neve Campbell <small> „Wild Things“ 2000 Blockbuster Entertainment Awards Geriausia veiksmo filmo aktorėViso pasaulio negana Auksinė avietė Blogiausia aktorė  Blogiausia ekrano pora  <small> su Pierce Brosnan <small>  2004 Phoenix Film Critics Society Awards Geriausias aktorių ansamblis „Love Actually“  <small> su kitais filmo aktoriais <small> 

 Kiti apdovanojimai 
 Žurnalo „FHM“ (Taivanio leidimas) „100 Sexiest Women“ 9 vieta (2001 m.)
 Žurnalo „Stuff“ „102 Sexiest Women in the World“ 21 vieta (2002 m.)
 Žurnalo „FHM“ „100 Sexiest Women in the World“ 82 vieta (2005 m.)
 Žurnalo „FHM“ „100 Sexiest Women in the World“ 89 vieta (2006 m.)
 Žurnalo „Men‘s Health“ „100 Hottest Women of All Time“ 61 vieta (2011 m.)

 Filmografija 
+ Kinas Metai Pavadinimas Lietuviškas pavadinimas Vaidmuo Pastabos 1993 Loaded Weapon 1 Cindy 1994 Lookin' Italian Elizabeth 1994 Tammy and the T-Rex Tammy 1995 919 Fifth Avenue Cathy Damore TV filmas 1995 P.C.H. Jess TV filmas 1996 In the Blink of an Eye Tina Jacobs TV filmas 1996 Pier 66 Colleen TV filmas 1997 Nowhere Niekur Jana 1997 Starship Troopers Erdvėlaivio kariai Carmen Ibanez 1998 Wild Things Kelly Lanier Van Ryan 1999 Drop Dead Gorgeous Rebecca „Becky“ Ann Leeman 1999 The World Is Not Enough Viso pasaulio negana Dr. Christmas Jones 1999 Tail Lights Fade Wendy 2001 Valentine Valentinas Paige Prescott 2001 Good Advice Geras patarimas Cindy Styne 2002 Empire Imperija Trish 2002 Undercover Brother White She-Devil/Penelope Snow 2002 The Third Wheel Trečias ratas Diana Evans 2002 You Stupid Man Chloe 2003 Love Actually Carla 2003 Scary Movie 3 Pats baisiausias filmas 3 Annie Logan 2004 Whore Paleistuvė Rebecca Smith 2004 Elvis Has Left the Building Elvis paliko pastatą Belinda 2004 I Do (But I Don’t) Lauren Candell TV filmas 2005 Edmond Edmondas B-girl 2008 Blonde and Blonder Dawn St. Dom 2008 Jolene Marin Leger 2009 Finding Bliss Ieškant palaimos Bliss/Laura 2009 Deep in the Valley Autumn Bliss 2011 Cougars, Inc. Judy 2012 Blue Lagoon: The Awakening Žydroji lagūna: pabudimas Barbara Robinson TV filmas 2012 Madea’s Witness Protection Kate Needleman 2012 Freeloaders vaidino save 2014 Fatal Acquittal Nora Grant TV filmas

+ Televizija Metai Pavadinimas Vaidmuo Pastabos 1990 Life Goes On Camille 1 serija 1991 Pagaliau skambutis Cynthia 1 serija 1991 Vedęs ir turi vaikų mergina 1 serija 1991 Doogie Howser, M.D. Alissa 1 serija 1992 Eerie, Indiana Girl #2 1 serija 1992 Beverly Hills, 90210 Robin McGill 1 serija 1993 The Ben Stiller Show besideginanti mergina 1 serija 1993 Seinfeld Molly Dalrymple 1 serija 1993 Bodies of Evidence Jennifer Ivey 1 serija 1993 In Living Color 1 serija 1993 Against the Grain Jodi Collins 2 serijos 1994 Burke’s Law Jennifer 1 serija 1994 Luiza ir Klarkas: nauji Supermeno nuotykiai Angela 1 serija 1995 One West Waikiki Deirdre Mansfield 1 serija 1995 High Tide Alex 1 serija 1996 Weird Science Valerie 1 serija 1996 Melrouzas Brandi Carson 3 serijos 2001 Draugai Cassie Geller 1 serija 2001 Spin City Jennifer Duncan 4 serijos 2003–04 Two and a Half Men Lisa 2 serijos 2005 Sex, Love & Secrets Jolene Butler pagrindinis vaidmuo, 10 serijų 2008–09 Denise Richards: It’s Complicated pati save 17 serijų, taip pat prodiuserė 2009 Dancing with the Stars pati save TV konkursas, 5 serijos 2010 Harry Loves Lisa pati save kviestinė aktorė 2010–11 Blue Mountain State Debra Simon 14 serijų 2012 30 Rock pati save 2 serijos 2012 Kickin' It Leona/The Black Belt Widow 1 serija 2012 90210 Gwen Thompson 1 serija 2012–13 Anger Management Lori 2 serijos 2013–14 Twisted Karen Desai pagrindinis vaidmuo, 19 serijų

 Šaltiniai 

 Nuorodos 

 IMDb profilis

Kategorija:JAV aktoriai
Kategorija:JAV modeliai